b'\n_START_ARTICLE_\nWlan slovenija\n_START_PARAGRAPH_\nOdprto brez\xc5\xbei\xc4\x8dno omre\xc5\xbeje Slovenije wlan slovenija je pobuda za izgradnjo odprtega in brezpla\xc4\x8dnega brez\xc5\xbei\xc4\x8dnega omre\xc5\xbeja po celotni Sloveniji skozi medsebojno sodelovanje ljudi in z uporabo splo\xc5\xa1no raz\xc5\xa1irjenih brez\xc5\xbei\xc4\x8dnih tehnologij. Osrednja ideja je, da \xc4\x8de vsi postavijo to\xc4\x8dko odprtega omre\xc5\xbeja pri sebi doma in podelijo del svoje obstoje\xc4\x8de Internet povezave z okolico, potem bo celotna Slovenija pokrita z omre\xc5\xbejem, ki bo vsem omogo\xc4\x8dalo brezpla\xc4\x8dno osnovno povezljivost v Internet. S to idejo deluje od za\xc4\x8detka 2009 dalje._NEWLINE_Omre\xc5\xbeje temelji na odprtokodnih tehnologijah, ki jih sodelujo\xc4\x8di tudi sami razvijajo. Je eden ve\xc4\x8djih slovenskih odprtokodnih projektov in je \xc5\xbee ve\xc4\x8dkrat sodeloval na Google Summer of Code.\n_START_SECTION_\nnodewatcher\n_START_PARAGRAPH_\nZa la\xc5\xbeje planiranje, vzpostavitev in vzdr\xc5\xbeevanje omre\xc5\xbeja je bil razvit odprtokodni sistem nodewatcher. Omogo\xc4\x8da koordinacijo sodelovanje v omre\xc5\xbeju med sodelujo\xc4\x8dimi, ki se sicer ne poznajo med seboj._NEWLINE_nodewatcher je centraliziran spletni uporabni\xc5\xa1ki vmesnik, ki omogo\xc4\x8da enostavnej\xc5\xa1o koordinacijo in na\xc4\x8drtovanje omre\xc5\xbeja s spremljanjem njegovega delovanja. Prav tako je na spletni vmesnik za generiranje slik firmwarea, ki zgenerira prilagojeno celotno sliko sistema za konkretno to\xc4\x8dko omre\xc5\xbeja, tako da ni potrebna nobena dodatna konfiguracija to\xc4\x8dke po flashanju._NEWLINE_Ideja je, da za sodelovanje v omre\xc5\xbeju skorajda nobeno tehni\xc4\x8dno znanje ni potrebno. Sodelujo\xc4\x8di lahko enostavno registrirajo lokacijo nove to\xc4\x8dke in nastavijo nekaj osnovnih lastnosti nove to\xc4\x8dke, medtem ko sistem izpolni ostale bolj tehni\xc4\x8dne nastavitve z privzetimi vrednostmi na podlagi dosedanjih dobrih praks (sistem pa tudi omogo\xc4\x8da prilagoditev nastavitev v kolikor si uporabnik to \xc5\xbeeli). nodewatcher zatem ustvari prilagojen na OpenWrt temelje\xc4\x8do firmware sliko z vso konfiguracijo \xc5\xbee zapisano v sliki, s katero mora tako uporabnik le \xc5\xa1e poflashati brez\xc5\xbei\xc4\x8dni usmerjevalnik to\xc4\x8dke. Zatem priklopi to\xc4\x8dko na elektriko in morebitno Internetno povezavo in to\xc4\x8dka se \xc5\xbee pove\xc5\xbee v omre\xc5\xbeje preko VPN ali brez\xc5\xbei\xc4\x8dno v kolikor je v okolici \xc5\xbee kak\xc5\xa1na obstoje\xc4\x8da to\xc4\x8dka omre\xc5\xbeja._NEWLINE_Zatem nodewatcher spremlja to\xc4\x8dko in prikazuje zbrane podatke o njenem delovanju v intuitivnem in grafi\xc4\x8dnem prikazu, tako da lahko uporabniki razumejo kako njihova to\xc4\x8dka deluje, koliko uporabnikov jo uporablja, koliko deljene Internetne povezave uporablja ... Vse to skozi razli\xc4\x8dna \xc4\x8dasovna obdobja, kar omogo\xc4\x8da bolj\xc5\xa1e razumevanje kako to\xc4\x8dka sodeluje z drugimi to\xc4\x8dkami omre\xc5\xbeja in bolj\xc5\xa1e na\xc4\x8drtovanje bodo\xc4\x8dih to\xc4\x8dk.'